VENDIM
Nr. 404, datë 3.6.2026

[bookmark: _GoBack]PËR KALIMIN NË PËRGJEGJËSI ADMINISTRIMI TË MINISTRISË SË PUNËVE TË BRENDSHME, PËR PREFEKTIN E QARKUT TË VLORËS, TË DISA PRONAVE, ME VENDNDODHJE NË ZONAT KADASTRALE 8601, 8604 DHE 8605, VLORË, DHE PËR NJË NDRYSHIM DHE NJË SHTESË NË VENDIMIN NR. 1691, DATË 10.10.2007, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË BRENDSHME, PËR PREFEKTËT E ADMINISTRATËN E TYRE, NËNPREFEKTËT DHE ADMINISTRATËN E TYRE”, TË NDRYSHUAR

Në mbështetje të nenit 100 të Kushtetutës dhe të neneve 8, pika 3, e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

1. Kalimin në përgjegjësi administrimi të Ministrisë së Punëve të Brendshme, për prefektin e Qarkut të Vlorës, të disa pronave, me vendndodhje në zonat kadastrale 8601, 8604 dhe 8605, Vlorë, sipas formularit dhe plan-rilevimeve, që i bashkëlidhen këtij vendimi, me qëllim për t’u përdorur për funksione administrative.
2. Në vendimin nr. 1691, datë 10.10.2007, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Brendshme, për prefektët në qarqe dhe administratën e prefektëve, nënprefektët dhe administratën e nënprefektëve”, të ndryshuar, bëhen ndryshimi dhe shtesa e mëposhtme:
a) Kudo në titull dhe në përmbajtje, emërtimi “Ministrisë së Brendshme” zëvendësohet me “Ministrisë së Punëve të Brendshme”;
b) Pronat e përcaktuara në pikën 1, të këtij vendimi, i shtohen listës së inventarit të pronave të paluajtshme publike, shtetërore, që i bashkëlidhet këtij vendimi.
3. Vendimi nr. 1005, datë 10.12.2010, i Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Brendshme, për prefektin e Qarkut të Vlorës e administratën e prefektit dhe për Drejtorinë e Përgjithshme të Emergjencave Civile (PMNZSH)”, shfuqizohet.
4. Ngarkohen Ministria e Punëve të Brendshme, prefekti i Qarkut të Vlorës dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR 
Edi Rama

PLAN RILEVIMI PER PUNIME KADASTRALE

PLAN RILEVIMI PER PUNIME KADASTRALE

PRONARI: REPUBLIKA E SHQIPERISE DATE 21.04.2025 QELLIMI: PERDITESIMREGJISTRIM
VENDNDODHJA: BASHKIA VLORE DVASHK/ZVASHK VLORE ZONA KADASTRALE: 8605 NUMRI PASURISE: 49/198 INDEX HARTE: VL; G-11

TE DHENA TE PASURISE:

PLAN RlLEVlMl PER PUNIME KADASTRALE

